Drew Gooden

Andrew (Drew) Melvin Gooden (g. 1981 m. rugsėjo 24 d. Oklandas, Kalifornija, JAV) – JAV krepšininkas, Milwaukee "Bucks" komandos sunkusis kraštas.

2001–2002 metais Gooden buvo dominuojantis žaidėjas Kanzaso universitete, kuriame jis vidut. pelnydavo 19,8 taško ir atkovodavo po 11,4 kamuolius. Komanda pateko į finalinio ketverto varžybas, o jis pats buvo apdovanotas Sporting News First-Team All America ir Basketball America Player of the Year prizais.

Kaip profesionalus žaidėjas Gooden pasižymi stabilumu žaidžiant savo pozicijoje, vos ne kiekvienose rungtynėse jis padaro dvigubą dublį.

Gooden yra suomių kilmės iš mamos pusės, jo tėvas Andrew Gooden su savo žmona Ulla susipažino žaisdamas krepšinį Suomijoje, vėliau jo tėvų keliai išsiskyrė ir Drew liko gyventi su tėvu Kalifornijoje.

2006 m. rugpjūčio 14 d. Drew pratęsė kontraktą su Cleveland Cavaliers dar 3 metams.

2008 m. vasario 21 d. Gooden buvo iškeistas į Čikagos „Bulls“ kartu su Larry Hughes, Cedric Simmons ir Shannon Brown.

2009 m. liepos 30 d. pasirašė sutartį su Dallas "Mavericks" klubu.http://www.nba.com/mavericks/roster/Mavericks_Sign_Gooden.html 2010 m. vasario 14 d. kartu su dar 3 žaidėjais buvo iškeistas Washington "Wizards" klubui.http://www.nba.com/wizards/news/trade_100213.html Tų pačių metų vasario 18 d. atsidūrė trijų komandų mainuose ir persikėlė į Los Angeles "Clippers" klubą.http://www.nba.com/clippers/news/breakingnews100217.html 2010 m. liepos 8 d. pasirašė penkerių metų sutartį su Milwaukee "Bucks" klubu.http://www.nba.com/bucks/release/salmons_gooden_100708.html

 Nuorodos 
 NBA.com profilis – Drew Gooden

Gooden, Drew